title: CR-DR Σύγκριση πρωτοκόλλων , exposure index (EI)
title: Comparison of CR-DR protocols ans exposure index (EI)
titleType: AlternativeTitle
Creators: name: Αρβάλη, Ευστρατία
Publisher: name: Πανεπιστήμιο Δυτικής Αττικής
Year: 2023
Subjects: Υπολογιστική ακτινογραφία (CR)
Ψηφιακή ακτινογραφία (DR)
Δείκτης έκθεσης (EI)
Δείκτης απόκλισης (DI)
Δόση ακτινοβολίας
Ακτινογραφία
Ανιχνευτές ακτινών Χ
Ψηφιακές τεχνολογίες

description: Τις τελευταίες δεκαετίες με την ανάπτυξη της τεχνολογίας εισήχθησαν τα συστήματα ψηφιακής ακτινογραφίας φέρνοντας επανάσταση στον τομέα της ακτινολογίας. Αναπτύχτηκαν διαφορετικοί τύποι ανιχνευτών με πλεονέκτημα το ευρύ δυναμικό εύρος των ανιχνευτικών διατάξεων σε σχέση με τις παλαιότερες τεχνολογίες των συμβατικών φθοριζουσών πινακίδων. Αυτό οδήγησε στην εισαγωγή του δείκτη έκθεσης από τους κατασκευαστές, ενός δείκτη που είναι σημαντικός για την αξιολόγηση της σωστής έκθεσης στην ακτινογραφία και επομένως σημαντικός για την ποιότητα της εικόνας. Ο σκοπός αυτής της μελέτης ήταν α) να αναλύσει και να συγκρίνει ψηφιακά συστήματα CR και DR, τον δείκτη έκθεσης, και την ανάπτυξη του τυποποιημένου δείκτη έκθεσης, β) να προσδιορίσει εάν οι τεχνολόγοι ακτινολόγοι με τις επιλογές τους πληρούν τα συνιστώμενα από τον κατασκευαστή όρια των δεικτών έκθεσης στόχου και απόκλισης για ακτινογραφίες θώρακα και κοιλίας, και, γ) να εξετάσει εάν τα KV, τα mAs, ο σωματότυπος (kg) η εστιακή απόσταση και η χρήση αντισκεδαστικού διαφράγματος επηρεάζουν σημαντικά τις τιμές του καταγραφόμενου από το σύστημα δείκτη έκθεσης . Συλλέχθηκαν δεδομένα από 877 εξετάσεις κλασσικών ακτινογραφικών εξετάσεων ενηλίκων συμπεριλαμβανομένων των ακόλουθων μεταβλητών: KV, mAs, βάρος εξεταζόμενου, εστιακή απόσταση, χρήση αντισκεδαστικού διαφράγματος και τιμές δείκτη έκθεσης. Πραγματοποιήθηκε στατιστική ανάλυση για την αξιολόγηση της συσχέτισης μεταξύ των μεταβλητών (ως επίπεδο στατιστικής σημαντικότητας χρησιμοποιήθηκε το p &lt; 0.05). Οι περισσότερες εξετάσεις κατέδειξαν τιμές δείκτη έκθεσης και δείκτη απόκλισης κάτω των ορίων υποδεικνύοντας χαμηλότερη έκθεση για όλες τις μονάδες. Βρέθηκε ισχυρή συσχέτιση μεταξύ, του βάρους των εξεταζομένων, των mAs, της εστιακής απόστασης και της χρήσης αντισκεδαστικού διαφράγματος και του δείκτη έκθεσης (p &lt; 0.001) στις εξετάσεις θώρακα και κοιλίας. Η αξιολόγηση του δείκτη έκθεσης μεμονωμένων ασθενών στο ακτινολογικό τμήμα του Γ.Ν.Α Ευαγγελισμός δείχνει στοιχεία υποέκθεσης στην ψηφιακή και ψηφιοποιημένη ακτινογραφία σε συστήματα DR και CR αντίστοιχα, και τιμές δείκτη έκθεσης που συμμορφώνονται με τις συνιστώμενες τιμές του κατασκευαστή. Επίσης υπήρξε εξάρτηση των παραμέτρων με τον δείκτη έκθεσης και συγκεκριμένα αύξηση του βάρους των εξεταζομένων (kg) οδήγησε σε μείωση του δείκτη έκθεσης, αύξηση των mAs και της εστιακής απόστασης (SID) και η μη χρήση αντισκεδαστικού διαφράγματος (grid) οδήγησε σε αύξηση του δείκτη έκθεσης. Συνοψίζοντας, ο δείκτης έκθεσης (EI) μπορεί να χρησιμοποιηθεί ως εργαλείο για την παρακολούθηση της ορθής χρήσης του εξοπλισμού και την παρατήρηση διακυμάνσεων στη δόση του ανιχνευτή. Τα αποτελέσματα αυτά μπορούν να χρησιμοποιηθούν για τη βελτιστοποίηση των εκθέσεων και την παροχή συνεχούς εκπαίδευσης και κατάρτισης των τεχνολόγων ακτινολόγων στη χρήση των DR και CR συστημάτων.